Steve Cooper

**Steve Cooper** (* 10. december 1979, Pontypridd, Wales) je waleský profesionálny futbalový tréner a bývalý futbalový hráč, ktorý momentálne pôsobí ako tréner v anglickom klube Leicester City. 

Cooper začal svoju trénerskú kariéru v akadémii Wrexhamu a počas toho stále hral ako obranca. V roku 2008 sa presťahoval do Liverpoolu a v roku 2011 bol vymenovaný za trénera ich akadémie. Cooper sa pripojil k mládežníckej zostave Anglicka v roku 2014, pôvodne trénoval U16. V roku 2017 vyhral Majstrovstvá sveta hráčov do 17 rokov. V roku 2019 sa stal hlavným trénerom Swansea City a v roku 2021 Nottingham Forest.

## Skorý život
Cooper sa narodil 10. decembra 1979 v Pontypridd vo Walese a vyrastal v neďalekom Hopkinstowne. Je synom bývalého waleského futbalového rozhodcu Keitha Coopera.

## Hráčska kariéra
Koncom 90. rokov sa Cooper pripojil k Wrexhamu, ale za klub nenastúpil do žiadneho zápasu. Podpísal ho manažér Brian Flynn, ktorý Cooperovi navrhol, aby sa namiesto profesionálneho hrania venoval trénerskej kariére. Cooper neskôr hral za The New Saints, Rhyl, Bangor City a Porthmadog vo waleských futbalových ligách. Za Bangor City hral v Pohári UEFA proti FK Sartid Smederevo v roku 2002.

## Trénerska kariéra

### Začiatky
Kým bol hráčom, Cooper študoval aby získal trénerské licencie a začal trénovať Wrexhamskú akadémiu. Vo veku 27 rokov Cooper získal UEFA Pro licenciu a stal sa jedným z najmladších trénerov, ktorí dosiahli túto kvalifikáciu.

Po niekoľkých rokoch trénovania akadémie Wrexhamu sa Cooper stal vedúcim rozvoja mládeže klubu.

3. septembra 2008 bol Cooper vymenovaný za mládežníckeho trénera v Liverpoole, ktorý mal pôvodne na starosti hráčov do 12 rokov. 18. júla 2011 bol vymenovaný za trénera akadémie Liverpoolu. Cooper trénoval hráčov do 18 rokov v sezóne 201213 a priviedol ich do semifinále FA Youth Cupu, kde prehrali nad Chelsea. Počas pôsobenia v Liverpoole Cooper dohliadal na vývoj takých hráčov ako Raheem Sterling, Trent Alexander-Arnold a Ben Woodburn.

### Anglicko U16, U17
13. októbra 2014 bol Cooper vymenovaný za trénera anglického národného tímu do 16 rokov. Nasledujúci rok sa ujal trénovania hráčov do 17 rokov a trénoval hráčov ako Jadon Sancho, Phil Foden a Callum Hudson-Odoi. Cooper doviedol svoj tím do finále majstrovstiev Európy hráčov do 17 rokov 2017, kde prehrali snad Španielskom 4:1 na penalty po remíze 2:2. Cooperov tím do 17 rokov následne vyhral Majstrovstvá sveta hráčov do 17 rokov potom ako porazili Španielsko 5-2 vo finále.

Nasledujúci rok sa Cooperov tím dostal do semifinále majstrovstiev Európy do 17 rokov 2018, ale prehrali nad Holandskom po penaltách.

### Swansea City
13. júna 2019 bol Cooper vymenovaný za trénera Swansea City a s klubom podpísal zmluvu na tri roky. Jeho prvým zápasom bolo víťazstvo 2:1 nad Hull City. Cooper bol vymenovaný za trénera mesiaca EFL Championship za august po tom, ako sa Swansea v úvode sezóny posunula na čelo ligy a získala 16 bodov z 18 možných. Pre Swansea to bol najlepší štart sezóny za posledných 41 rokov.

V posledný deň sezóny Swansea porazila Reading 4:1 a skončila šiesta a postúpila do play-off pred Nottingham Forest na rozdiel gólu. V semifinále ich ale porazil Brentford celkovo 3:2.

Vo svojej druhej sezóne Cooper opäť doviedol Swansea do play-off, napriek kritike jeho štýlu hry a slabej formy Swansea ku koncu sezóny. 25. apríla 2021 remizovali 2:2 s Readingom a zabezpečili si postup do play-off, pričom do konca sezóny ostávali dva ligové zápasy. Swansea skončila v lige na 4. mieste , no vo finále play-off prehrala nad Brentfordom. Steve Cooper klub opustil v júl 2021 po vzájomnej dohode.

### Nottingham Forest
21. septembra 2021 bol Cooper vymenovaný trénera Nottingham Forest a s klubom podpísal zmluvu na dva roky. V čase keď sa Steve stal trénerom bol Nottingham Forest na úplnom konci tabuľky v EFL Championship. Cooper zlepšil Forestov štýl hry tým, že ich povzbudil, aby si boli viac istejší s loptou na nohe a útočili vo väčšom počte. Zlepšil aj mentalitu hráčov – v hráčoch prebudil väčší pocit spolupatričnosti  a vštepil im „mentalitu veľkého klubu“.

29. mája 2022 Cooper doviedol Nottingham Forest k postupu do Premier League po víťazstve 1:0 nad Huddersfield Town vo finále play-off Championship na štadióne Wembley.

7. októbra 2022 podpísal s klubom novú zmluvu do roku 2025. 5. apríla 2023, po sérii zlých výsledkov a správach, že Cooperovi hrozí prepustenie, majiteľ klubu Evangelos Marinakis uviedol, že stále verí Cooperovi, ale ďalšie výsledky a výkony sa musia „okamžite zlepšiť“ 20. mája 2023 si Forest udržal svoje miesto v Premier League po domácom víťazstve 1:0 proti Arsenalu. 19. decembra po sérií neuspokojivých výsledkov, kedy Nottingham vyhral iba jeden zápas z trinástich bol z klubu prepustený.

## Úspechy

### Trénerské
**Anglicko U17**

* Majstrovstvá sveta vo futbale hráčov do 17 rokov: 2017
* Majstrovstva európy vo futbale hráčov do 17 rokov: 2. miesto – 2017

**Nottingham Forest**

* EFL Championship play-off: 2022

**Individuálne**

* Tréner mesiaca EFL Championship: august 2019, január 2021, apríl 2022

## Referencie

Kategória:Waleskí futbalisti
Kategória:Waleskí futbaloví tréneri
Kategória:Futbaloví tréneri